चंडीगढ़। सीबीएसई बारहवीं में इस बार चंडीगढ़ के होनहारों ने पुराने तमाम रिकार्ड को पीछे छोड़ते हुए पंचकूला और मोहाली के विद्यार्थियों को काफी पीछे छोड़ दिया। कामर्स संकाय में चंडीगढ़ सेक्टर-27 स्थित भवन विद्यालय की छात्रा नव्या सिंगला 98 प्रतिशत अंक हासिल कर न सिर्फ ट्राइसिटी बल्कि देश भर में टॉपर रहीं। इससे पहले कभी किसी संकाय में चंडीगढ़ का कोई भी छात्र 98 फीसदी अंक हासिल नहीं कर पाया है।